Ілья Львовіч Сяльвінскі

Сяльві́нскі Ілля (Карл) Львовіч ( — ) — рускі савецкі пісьменнік, паэт, драматург.

 Біяграфія 
Нарадзіўся ў горадзе Сімферопаль. У 1905 годзе сям’я ў пошуках работы пераехала ў Турцыю. У Канстанцінопалі Ілья Сяльвінскі вучыўся ў каледжы пры французскай каталіцкай1 місіі і ў арабскай школе Еды-Куле. У 1906 годзе вярнуўся на радзіму. З 1907 года сям’я жыла ў Адэсе, з 1911 года — у Еўпаторыі. У Еўпаторыі Ілья Сяльвінскі паступіў у Вышэйшае пачатковае гарадское вучылішча. У 1915—1919 гадах вучыўся ў мужчынскай гімназіі. У 1918 годзе стаў акцёрам тэатра «Гратэск». У гэтым жа годзе стаў байцом Чырвонай гвардыі, удзельнічаў у баях за Перакоп, дзе атрымаў раненне і кантузію. У 1919 годзе паступі ў на медыцынскі факультэт Таўрычаскага ўніверсітэта ў Сімферопалі і адначасова працаваў грузчыкам, натуршчыкам у мастацкай майстэрні, рэпарцёрам у газеце «Крымская пошта», інструктарам французскай барацьбы. У 1921 годзе І. Сяльвінскі пераехаў у Маскву і ў 1923 годзе скончыў факультэт грамадскіх навук 1-га Маскоўскага дзяржаўнага ўніверсітэта. З 1922 года працаваў у Цэнтрасаюзе, у 1928—1932 гадах — у Саюзпушніне, здзейсніў паездкі ў Кіргізію, Якуцію, на Камчатку, у Японію. З 1931 года вёў заняткі на Вышэйшых літаратурных курсах, а ў 1938—1941 гадах займаў пасаду загадчыка кафедры паэзіі Літаратурнага інстытута імя А. М. Горкага. У 1933—1934 гадах у якасці карэспандэнта газеты «Праўда» прымаў удзел у палярнай экспедыцыі на параходзе «Чалюскін». Член КПСС з 1941 года.
У час Вялікай Айчыннай вайны у армейскіх газетах «Сын Отечества», «Боевой натиск», «Вперед, к победе!», «На разгром врага» Крымскага (жнівень 1941 — студзень 1942 года), Паўночна-Каўказскага (студзень 1942 — люты 1944 года) і Прыбалтыйскага (красавік — жнівень 1945 года) франтоў, у званні батальённага камісара прымаў удзел у баях, быў двойчы паранены.

Пасля вайны І. Л. Сяльвінскі выкладаў у Літаратурным інстытуце імя А. М. Горкага.

Памёр І. Л. Сяльвінскі 22 сакавіка 1968 года. Пахаваны на Новадзявочых могілках у Маскве.

 Творчая і грамадская дзейнасць 
Як паэт І. Л. Сяльвінскі пачаў друкавацца ў 1915 годзе. У 1921 годзе быў прыняты ва Усерасійскі саюз паэтаў. Быў старшынёй літаратурнага цэнтра канструктывістаў. Член Саюза савецкіх пісьменнікаў з 1934 года. Вядомасць паэту прынесла паэма «Улялаеўшчына» (1924, апублікавана ў 1927, перапрацавана ў 1956 годзе) аб падаўленні анархісцка-кулацкага паўстання. Першая кніга — паэтычны зборнік «Рэкорды» (1926).

Раннія творы паэта адметныя эксперыментатарствам у галіне паэтычнай формы і мовы. У канцы 1930-х гадоў звярнуўся да жанру вершаванай гістарычнай драмы.

 Узнагароды 
 3 ордэны Працоўнага Чырвонага Сцяга
 Ордэн Чырвонай Зоркі (1943)
 Ордэн Айчыннай вайны 1-й ступені (1943)
 Медаль «За абарону Масквы» (1946)Виртуальный музей «Москва: с заботой об истории» 

 Памяць 
 У 1990 годзе ў Бандарным завулку Сімферопаля быў створаны Дом-музей Іллі Сялвінскага (аддзел Крымскага рэспубліканскага краязнаўчага музея)Крымский «Байрон» Илья Сельвинский.
 У гонар І. Л. Сяльвінскага названа адна з вуліц Сімферопаля.
 У горадзе Еўпаторыя ў 1993 годзе імем І. Сяльвінскага названа гімназія, у якой ён вучыўся.
 У 2009 годзе, да 110-годдзя з дня нараджэння паэта, яго імем была названа бібліятэка ў Еўпаторыі.

 Зноскі 

 Літаратура 



 С. Г. Сельви́нский, Илья Львович // Театральная энциклопедия. В 5 томах. / Под редакцией С. С. Мокульского (том 1), П. А. Маркова (тома 2—5). — М., Советская энциклопедия, 1961—1967. — Т. 4: Нежин — Сярев. — М., 1965. — Стб. 895—896. — 1152 стб. с илл., 6 л. илл. — 40 500 экз.
 Русские писатели. Поэты: (советский период): биобиблиографический указатель / Рос. нац. б-ка; [редкол.: О. Д. Голубева д. филол. н. (пред.) и др.]. — Т. 23 : И. Сельвинский — Я. Смеляков / [сост. Д. Б. Азиатцева и др. ; ред.: Н. Г. Захаренко, И. В. Ханукаева]. — 2000. — 575, [1] с. — Имен. указ.: с. 536—575. — ISBN 5-7000-0031-8, ISBN 5-8192-0048-8 (т. 23).

 Спасылкі 
 Крымский «Байрон» Илья Сельвинский // РИА Новости
 Илья Сельвинский  // Санкт-Пецярбургская філармонія
 Русская поэзия и проза XX века. Сельвинский Илья (Карл) Львович // Расійская нацыянальная бібліятэка
 Алексей Мельников Жить в горячих сердцах, а не в бронзе. К 120-летию со дня рождения Ильи Сельвинского // Литературная газета
 Праект «Память народа»

Катэгорыя:Пісьменнікі СССР
Катэгорыя:Паэты СССР
Катэгорыя:Драматургі СССР
Катэгорыя:Пісьменнікі XX стагоддзя
Катэгорыя:Паэты XX стагоддзя
Катэгорыя:Пісьменнікі-сацрэалісты
Катэгорыя:Рускамоўныя паэты
Катэгорыя:Постаці рускага авангарда
Катэгорыя:Канструктывізм
Катэгорыя:Удзельнікі Грамадзянскай вайны ў Расіі
Катэгорыя:Удзельнікі Вялікай Айчыннай вайны
Катэгорыя:Палкоўнікі СССР